Udkast til bekendtgørelse om mærkning af fodtøj  og etikettering og mærkning af tekstilprodukter1 
I medfør af § 8 og § 37, stk. 6 og 7, i lov nr. 799  af 9. juni 2020 om produkter og markedsovervågning, som 
ændret ved § X i lov nr . XX af xx.xx  2021 , fastsættes efter bemyndigelse:  
 
Kapitel 1  
Anvendelsesområde og definitioner  
§ 1. Denne bekendtgørelse finder anvendelse på mærkning af materialer anvendt i hovedbestanddelene 
af fodtøj . 
Stk. 2.  Bekendtgørelsen  fastsætter sprogkrav og sanktioner for Europa -Parlamentets og Rådets 
forordning (EU) Nr. 1007/2011  om tekstilfiberbetegnelser og tilknyttet etikettering og mærkning af 
tekstilprodukters fibersammensætning .  
§ 2. Bekendtgørelsen finder ikke anvendelse på:  
1) Brugt fodtøj . 
2) Beskyttelsesfodtøj, som er omfattet af Europa -Parlamentets og Rådets forordning (EU) 
2016/425 . 
3) Fodtøj, som er omfattet af  Europa -Parlamentets og Rådets forordning (EF) nr. 1907/2006 . 
4) Fodtøj, der har karakter af legetøj.  
§ 3. I denne bekendtgø relse forstås ved:  
1) Fodtøj : Alle produkter med sål beregnet til at beskytte eller dække foden, herunder de dele, 
der markedsføres separat, og som er nævnt i bilag I . 
2) Overdel: Ydersiden af den del,  der er forbundet med ydersålen , jf. bilag I.  
3) Foring og bindsål: Foring af overdel og dæksål, som udgør den indvendige del af fodtøjet , jf. 
bilag I.  
4) Ydersål: Undersiden af fo dtøjet, som er forbundet med fod tøjets overdel, og som udsættes 
for slid , jf. bilag I.  
5) Tekstilprodukt: Produkter omfattet af Europa -Parlam entets og Rådets forordning (EU) Nr. 
1007/2011.  
 
Kapitel 2  
                                                           
1 Bekendtgørelsen  indeholder bestemmelser, der gennemfører Europa -Parlamentets og Rådets direktiv 94/11/E F af 
23. marts 1994 om indbyrdes tilnærmelse af medlemsstaternes love og administrative bestemmelser vedrørende 
mærkning af materialer anvendt i hovedbestanddelene af fodtøj med henblik på salg i detailleddet, EF -Tidende 1994,  
nr. L 100, side 37,  og supplerer  Europa -Parlamentets og Rådets forordning (EU) Nr. 1007/2011 af 27. september 2011 
om tekstilfiberbetegnelser og tilknyttet etikettering og mærkning af tekstilprodukters fibersammensætning og om 
ophævelse af Rådets direktiv 73/44/EØF og Europa -Parlamentets  og Rådets direktiv 96/73/EF og 2008/121/EF, EU -
Tidende 2011, nr. L 272, side 1.  
Bekendtgørelsen har som udkast været notificeret i overensstemmelse med Europa -Parlamentets og Rådets direktiv 
2015/1535/EU om en informationsprocedure med hensyn til tekniske  forskrifter samt forskrifter for 
informationssamfundets tjenester (kodifikation).   
Fodtøj  
Mærkning af fodtøj  
§ 4. Fodtøj skal mærkes med angivelse af oplysninger  om materialet for fodtøjets  overdel, foring og 
bindsål og ydersål.   
Stk. 2.  Oplysninger om  materialet  skal angives med  enten p iktogram eller tekst  på dansk , som anført i 
punkt 2 i bilag I . 
Stk. 3.  Ved angivelse af materialer for overdelen, skal der ikke angives oplysninger om tilbehør eller 
forstærkninger som eksempelvis kantning, ankelbeskyttere, pynt, besætning, spænder , pløse, snøreringe 
o.l. 
 
Krav til mærkningen  af fodtøj  
§ 5. Mærkningen  efter § 4  skal give oplysning om  det materiale, som udgør mindst 80 % af 
overfladearealet af fodtøjets overdel og foring og bindsål. Mærkningen  skal også give oplysning om  det 
materiale, der udgør mindst 80 % af rumfanget af ydersålen.  
Stk. 2.  Hvis ikke et  materiale  udgør mindst 80 %, jf. stk. 1, skal der gives oplysninger om de to materialer, 
der til sammen udgør den største andel af sammensætningen af materialerne for overfladearealet af 
fodtøjets overdel og foring og bindsål eller rumfanget af ydersålen.  
Stk. 3. Mærkningen må kun angive oplysninger om materialer, som er anført i punkt 2 i bilag I.  
 
§ 6. Mærkningen  efter  § 4, stk. 2 og  § 5 skal være synlig, solid og tilgængelig  og fremgå af mindst det 
ene stykke fodtøj af hvert par.  Mærkningen  må ikke v ære vildledende for forbrugeren.  
Stk. 2.  Mærkning kan trykkes, limes  eller præges på eller vedhæftes  fodtøjet . 
Stk. 3 . Piktogrammer skal være tilstrækkeligt store til, at de  anførte oplysninger tydeligt kan aflæses . 
 
Fabrikantens forpligtelser  
§ 7. En fabrikant  af fodtøj  skal mærke fodtøj et i overensstemmelse med §§ 4-6, inden det bringes i 
omsætning.   
 
Bemyndigede repræsentanter  
§ 8. En fabrikant  kan ved skriftlig fuldmagt udpege en bemyndiget repræsentant.  
Stk. 2.  En bemyndiget repræsentant kan bemyndiges til at udføre fabrikantens forpligtelser til at mærke 
fodtøj efter denne bekendtgørelses §§ 4 -6. 
  
§ 9. En bemyndiget repræsentant skal udføre d e opgaver, der er fastsat i den fuldmagt, denne har 
modtaget fra fabrikanten.  
 
Importørens forpligtelser  
§ 10. En importør  af fodtøj skal sikre, at fodtøj et er mærket i overensstemmelse med §§ 4 -6 før denne 
bringer fodtøjet i omsætning.  
§ 11. Ved en importør eller burde  denne  vide, at fodtøj ikke er mærket i overensstemmelse med §§ 4 -6, 
må fodtøjet ikke bringes i omsætning, før der er foretaget korrekt mærkning, jf. §§ 4 -6. 
Stk. 2. Ved en importør ved eller burde  denne  vide, at fodtøj, den pågældende har bragt i omsætning, 
ikke er mærket i overensstemmelse med §§ 4 -6, skal importøren  straks træffe de foranstaltninger, der er 
nødvendige for , at fodtøje t mærkes efter reglerne i §§ 4 -6. 
 
Detailhandlerens  forpligtelser  
§ 12. En d etailhandler  af fodtøj skal sikre, at fodtøj er mærket i overensstemmelse med §§ 4 -6 før denne 
gør fodtøjet tilgængeligt på markedet.  
§ 13. En detailhandler  af fodtøj skal sikre, at mærkningen  efter §§ 4 -6 er synlig og tilgængelig for 
forbrugeren før købet  af fodtøjet . 
Stk. 2.  En detailhandler af fodtøj skal sikre, at forbrugeren før køb  af fodtøj skriftligt informeres om 
eventuelle piktogrammernes betydning.  
§ 14. Ved en detailhandler eller burde  denne  vide, at fodtøj ikke er mærket i overensstemmelse med §§ 
4-6, må fodtøjet ikke gøres tilgængeligt på markedet, før der er foretaget korrekt mærkning, jf. §§ 4 -6. 
 
Importørens og detailhandlerens overtagelse af fabrikantens forpligtelser  
§ 15.  Bringer importøren eller detailhandleren fodtøj i omsætning under eget navn eller varemærke, 
anses denne for at være fabrikant og er underlagt fabrikantens forpligtelser, jf. § 7.  
 
 
Kapitel 3  
Tekstilprodukter  
Etikettering og m ærkning af tekstilprodukter  
§ 16. Tekstilprodukter  skal af den erhvervsdrivende etiketteres eller mærkes på  dansk.  
 
Kapitel 4   
Sikkerhedsstyrelsens beføjelser  
§ 17. Konstaterer Sikkerhedsstyrelsen  et af følgende forhold, kan styrelsen give den erhvervsdrivende 
påbud efter § 14  i lov om produkter og markedsovervågning:  
1) Fodtøj er ikke mærket i overensstemmelse med §§ 4 -6. 
2) Tekstilprodukter ikke er ledsaget af etikette eller  mærkning på dansk, jf. § 1 6. 
3) Tekstilprodukter ikke er etiketteret eller mærket i overensstemmelse med Europa -Parlamentets og 
Rådets forordning (EU) Nr. 1007/2011.  
 
Kapitel 5  
Straf  
§ 18. Medmindre strengere straf er forskyldt efter anden lovgivning, straffes med bøde  den, der 
1) i strid med § 7  undlader at mærke fodtø j i overensstemmelse med §§ 4 -6, 
2) i strid med § 8 undl ader  at give den bemyndigede repræsentant skriftlig  fuldmagt,  
3) i strid med § 9  undlader  at udføre de opgaver, der er bestemt i fuldmagt , 
4) i strid med § 1 0 undlader  at sikre sig, at fo dtøj er mærket i overensstemmelse med §§ 4 -6 før 
fodtøjet bringes  i omsætning,  
5) i strid med § 1 1, stk. 1, bringer fodtøj i omsætning, når fodtøjet ikke er mærket i 
overensstemmelse med §§ 4 -6, 
6) i strid med § 1 1, stk. 2, undlader  at træffe de foranstaltninger, der er nødvendige for, at 
fodtøj mærke s i overensstemmelse med §§ 4 -6, 
7) i strid med § 1 2 undlader at sikre sig, at fo dtøj er mærket i overensstemmelse med §§ 4 -6 før 
fodtøjet gøres  tilgængeligt på markedet,  
8) i strid med § 1 3, stk. 1,  undlader at gøre mærkningen af fodtøj synlig og tilgængelig for 
forbrugeren før købet,  
9)  i strid med § 1 3, stk. 2, undlader skriftligt at informere forbrugeren om piktogrammernes 
betydning før købet,  
10)  i strid med § 1 4 gør fodtøj tilgængeligt på markedet, når fodtøjet ikke er mærket i 
overensstemmelse med §§ 4 -6, 
11)  i strid med § 1 6 undlader at etikettere eller mærke tekstilprodukter på dansk, eller  
12)  ikke opfylder den erhvervsdrivendes forpligtelser efter Europa- Parlamentets og Rådets 
forordning (EU) Nr. 1007/2011.  
 
§ 19. Der kan pålægges selskaber m.v. (juridiske personer) strafansvar efter reglerne i straffelovens 5. 
kapitel.  
 
Kapitel 6  
Ikrafttræden og overgangsbestemmelser  
§ 20. Bekendtgørelsen træder i kraft den 1. juli 2021.    
Stk. 2. Bekendtgørelse nr. 759  af 15. september  1995  om mærkning af materialer anvendt i 
hovedbestanddelene af fodtøj med henblik på salg i detailledet  ophæves.  
Bilag I  
1. Definition af de enkelte dele af fodtøjet med tilsvarende piktogrammer eller tekstangivelser  
 Piktogram  Tekst  
a) Overdel:  
Yders iden af den del,  der er 
forbundet med ydersålen . 
 Overdel . 
b) Foring og bindsål:  
Foring af overdel og dæksål, som 
udgør den indvendige del af det 
pågældende fodtøj.  
 
  Foring og bindsål . 
c) Ydersål:  
Undersiden af fodtøjet, som er 
forbundet med fodtøjets 
overdel, og som udsættes for 
slid.  
 Ydersål . 
 
2. Definition af materialerne med tilsvarende piktogrammer  
Piktogrammer vedrørende materialerne skal anføres på mærkningen i nærheden af piktogrammerne for de 
tre dele af fodtøjet, som er specificeret i § 3  og punkt 1 i dette bilag.  
  Piktogram  Tekst  
a) i) Læder:  
En generel betegnelse for dyrehud eller -
skind, som har bevaret den originale 
fiberstruktur mere eller mindre intakt, og 
som er garvet, så det ikke rådner. Hår og 
uld kan være fjernet eller bibeholdt. 
Læder fremstilles også af hud eller skind, 
som er opspl ittet i lag eller segmenteret 
enten før eller efter garvning.  Hvis garvet 
hud eller skind mekanisk og/eller kemisk 
opdeles i fiberpartikler, smådele eller 
pulver og derefter med eller uden 
tilsætning af bindemiddel gendannes i 
form af plader eller på anden måde, kan 
det i en sådan fremtrædelsesform ikke 
benævnes læder . Hvis læderet har en  Læder.  
 
overfladebelægning - uanset hvorledes 
den er påført -  eller der er limet et ekstra 
lag på læderet, må tykkelsen heraf ikke 
overstige 0,15 mm. Denne definition 
dækker således alt læder med forbehold 
af andre juridiske forpligtel ser, f. eks. 
Washington -konventionen. Anvendes 
betegnelsen narvlæder som led i de 
fakultative supplerende oplysninger, jf. 
artikel 5  i Europa -Parlamentets og Rådets 
direktiv 97/11/EF , forstås der herved 
læder med den oprindelige narv, sådan 
som denne fremtræder ef ter fjernelse af 
overhuden og uden fjernelse af noget 
overfladelag ved polering, afstrygning eller 
spaltning.  
 ii) Overtrukket læder:  
Et produkt, hvor overfladebelægningen på 
læderet eller det ekstra lag, der er limet på 
læderet ikke overstiger en tredjedel af 
produktets samlede tykkelse, men er over 
0,15 mm tykt.  
 Overtrukket læder.  
b) Vævede eller ikke -vævede naturlige og 
syntetiske tekstilmaterialer:  
Ved »tekstilmaterialer« forstås alle de 
produkter, der omhandles i Europa -
Parlamentets og Rådets forordning (EU) 
Nr. 1007/2011 . 
 Tekstilmaterialer.  
 
c) Alle andre materialer.  
 Andre materialer.